Alejandro Gómez

Alejandro Gómez Cabral (11. huhtikuuta 1967 Vigo, Espanja – 31. tammikuuta 2021) oli espanjalainen  kestävyysjuoksija, joka oli erikoistunut maratoniin ja maastojuoksuun. Gómez saavutti uransa aikana kolme pronssia maastojuoksun maailmanmestaruuskilpailuista, kaikki joukkuekilpailuista.

Puolimaratonin maailmanmestaruuskilpailuissa Gómez sijoittui kahdeksanneksi vuonna 1992 ja saavutti hopeaa joukkuekilpailussa 1996.

Yleisurheilun maailmanmestaruuskilpailuissa Gómez osallistui maratonille kahdesti, vuonna 1999 hän sijoittui 40:ksi ja vuonna 2003 hän keskeytti. Yleisurheilun Euroopan-mestaruuskilpailuissa Gómez osallistui maratonille kaksi kertaa, vuonna 1998 sijoitus viides ja vuonna 2002 kuudes.

Vuoden 1996 Atlantan kesäolympialaisissa Gómez sijoittui 10 000 metrin juoksussa 15. sijalle.

Muita Gómezin uran saavutuksia ovat toinen sija 5 000 metrin juoksussa yleisurheilun nuorten maailmanmestaruuskilpailuista vuodelta 1986 sekä viisi Espanjan mestaruutta 10 000 metrin juoksussa vuosilta 1989, 1991, 1993, 1995 ja 1996.

Henkilökohtaiset ennätykset 

1500 m: 3.39,18 (1991)
3000 m: 7.47,7 (1989)
3000 m esteet: 8.33,6 (1989)
5000 m: 13.20,91 (1989)
10 000 m: 27.39,38 (1993)
Puolimaraton: 1.01.20 (1992)
Maraton: 2.07.54 (1997)

Lähteet

Aiheesta muualla
 

Espanjalaiset kestävyysjuoksijat
Vuonna 1967 syntyneet
Vuonna 2021 kuolleet